**Dodatak Prilogu 1. Specifikacija predmeta nabave**

Jedini produkt ove nabave je Plan za upravljanje specifičnim skupinama dionika koji predstavlja pisane smjernice i razrađen plan za pristup upravljanju implementacijom projekta kod raznih projektnih dionika. Osim Plana za upravljanje specifičnim skupinama dionika koji bi trebao sadržavati i preporuke, ne očekuju se druge isporuke.

Interni procesi koje treba u tu svrhu analizirati nisu prethodno opisani no dovoljno je kroz intervjue s CARNET-ovim timovima koji rade na projektu (s članovima mobilnih timova, članovima tima pojedinog elementa, timom voditelja elemenata, timom za podršku korisnicima…) i analizu postojeće interne dokumentacije doći do slike o tome kakvo je postojeće stanje, a potom ga u Planu i opisati. Na koji način CARNET sada upravlja projektnim dionicima je baza za prijedlog pristupa u nastavku projekta na kojem bi trebao biti naglasak u samom dokumentu. Dodanu vrijednost bi donjeli intervjui sa samim dionicima (ravnatelj, nastavnik…). Okvirno procjenjujemo da se radi o 10ak intervjua sveukupno. S obzirom na epidemiološku situaciju preporuka je da se intervjui svakako obavljaju online ili telefonski.

Minimalni sadržaj dokumenta 'Plan za upravljanje specifičnim skupinama dionika' uključuje evaluaciju postojećeg stanja i izradu prijedloga za poboljšanja u ovom području tj očekuje se da dokument sadrži plan aktivnosti odnosno smjernice za daljnje postupanje s obzirom na različite skupine dionika. Forma dokumenta nije zadana odnosno nije potrebno uključiti klasične grafičke prikaze poslovnih procesa ako to ne donosi dodanu vrijednost. Ovaj dokument ne predstavlja klasičnu snimku poslovnih procesa niti komunikacijske smjernice, iako one možda prirodno proizlaze iz predloženih aktivnosti, već je pažnja na prilagođenosti pristupa implementacije samog projekta s obzirom na velik broj projektnih aktivnosti i rezultata i velik broj različitih dionika koji su njima dotaknuti i u tom smislu upravljanja tim dionicima adekvatno usmjerenim aktivnostima. Zbog svega navedenog potrebna je i evaluatorska i sektorska ekspertiza stručnjaka koji će znati adekvatno uvezati zaključke evaluacije i sastaviti relevantan i provediv plan upravljanja dionicima.